Isambard Kingdom Brunel
<s>Isambard Kingdom Brunel' (* Portsmouth, Hampshire, 9. april 1806. - † City of Westminster, London, 15. septembar 1859.) bio je britanski Inženjer i izumitelj, poznat kao graditelj prvog prekooceanskog parobroda.</s>

<s>Biografija</s>

<s>Kao sin jedinac Inženjera i izumitelja Marca Isambarda Brunela, svoj prvi posao dobio je 1825. kao Inženjer na gradnji tunela ispod Temze, koju je vodio njegov otac.</s><s>Na njegovom prokapanju radio je do 1828. kad je u iznenadnoj poplavi teško ranjen
Dok se oporavljao, pripremio nacrte za izgradnju visećeg mosta preko kanjona Rijeke Avon u Bristolu, na kraju je njegova ideja usvojena u konkurenciji sa tad čuvenim škotskim Inženjerom Thomasom Telfordom, pa je tako između 1830.-63 izveden viseći most Clifton.</s>

<s>Nakon tog je radio kao Inženjer Bristolske luke, gdje je proveo opsežna poboljšanja.</s><s>On je projektirao i do 1831. izveo dokove Monkwearmouth, nakon tog je slične radove izveo u Brentfordu, Briton Ferryu, Milford Havenu i Plymouthu.</s><s>Od 1833. radi kao glavni inženjer u kompaniji Great Western Railway, tu je uveo željezničke tračnice raspona 2 metra, koje su omogućavale veću brzinu, što je ubrzo dovelo do rata oko tračnica, ali je istovremeno bio veliki poticaj napretku željeznice.</s><s>Nakon tog je radio za kompaniju South Devon, u kojoj je 1844. uveo sistem pneumatskog pogona, ali mu taj eksperiment nije uspio.</s>

<s>U svakom slučaju Brunel je bio zaslužan za izgradnju više od 1600 km željezničkih pruga po Jugozapadnoj Engleskoj, Midlandsu, Južnom Walesu i Irskoj.</s><s>U Italiji je podigao dvije željezničke pruge, nakon tog je radio kao savjetnik na izgradnji viktorijanskih pruga po Australiji i Bengalu.</s><s>Kao projektant na željeznici izveo je puno tunela i mostova (Maidenhead, Chepstow, Saltash), isto tako među prvima je počeo koristiti kesone kod izgradnje pilona za mostove.</s>

<s>Brunel je naročito puno doprinjeo razvoju pomorstva sa svoja tri parobroda; Great Western (1837.), Great Britain (1843.) i Great Eastern (prvobitno nazvan Levijatan, 1858.), od kojih je svaki bio najveći na svijetu kad je napravljen.</s>

<s>Drveni Great Western - parobrod lopatar. bio je prvi putnički brod koji je redovno prevozio preko Atlantika.</s><s>Great Britain bio je prvi brod sa željeznim trupom i propelerom, a 
Great Eastern sa dvostrukim pogonom na lopatice i propeler, bio je prvi brod sa dvostrukim željeznim trupom.</s><s>Punih četrdeset godina bio je najveći na svijetu, iako nije bio tako uspješan kao putnički brod, postao je slavan nakon što je položio prvi transatlanski telegrafski kabl.</s>

<s>Brunel se okušao i izradi velikih topova, a projektirao je i izgradio oklopnu baržu koja se koristila u napadu na Kronštat 
1854 za vrijeme Krimskog rata.</s><s>Također je osmislio konstrukciju kompletne montažne bolnice koja je 1855. transportirana u dijelovima na Krim.</s>

<s>Izvori</s>

<s>Vanjske veze</s>

<s>Isambard Kingdom Brunel 
 Brunel Collection</s>

<s>Engleski izumitelji
Britanski inženjeri</s>

